ક્યા તુમ સચ મેં વો હો જો લોગ કહતે હંૈ યા તુમ વો બનને કી કોશિશ કર રહે હો જો લોગ કહતે હૈં જેવી અટપટી અને મીનિંગલેસ ફિલૉસૉફીઓવાળા અઢળક સીન આ ફિલ્મમાં ઠેર-ઠેર વેરાયેલા પડ્યા છે. વળી એ દૃશ્યો પણ કોઈ સઢ વિનાની હોડીની જેમ ભટક્યા કરે છે અને કારણ વગર ખેંચાયા કરે છે. ફેરારી જેટલી મોંઘી ટિકિટ લઈને સાવ બળદગાડાની જેમ આગળ વધતી આ ફિલ્મ જોઈને મગજ એટલું બહેર મારી જાય છે કે ક્લોરોફૉર્મની મદદ વગર પણ આપણું ઍપેન્ડિક્સ કે હાડકાનું ઑપરેશન થઈ શકે. પાછી ફિલ્મમેકરોની હિંમત એટલી બધી છે કે આટલી હદે કંટાળાજનક ફિલ્મ બનાવ્યા પછીયે ખર્ચો કાઢવા માટે ફિલ્મની વચ્ચે વિવિધ પ્રોડક્ટ્સની જાહેરખબરો બિન્દાસ ઘુસાડી દીધી છે.